
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  

               Bucureşti,   25.09.2002

publică şi siguranţă naţională                     

               PL nr. 377/2002

Nr.32/547

A V I Z
asupra proiectului de Lege privind circulaţia pe drumurile publice
În  conformitate   cu    prevederile      art.    89   din        Regulamentul      Camerei

Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu proiectul de Lege privind circulaţia pe drumurile publice, trimis cu adresa nr. 377 din 3 septembrie 2002 şi înregistrat la comisie sub nr. 32/547 din 3 septembrie 2002.

Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege menţionat mai sus, în şedinţa din 24 septembrie 2002 şi a hotărât, cu unanimitate de voturi pentru, avizarea favorabilă a acestuia, în forma adoptată de Senat, cu următoarele amendamente: 

I.Amendamente admise
1.Articolul 2 se modifică şi va avea următorul cuprins:

"Art.2.-Îndrumarea, supravegherea şi controlul respectării normelor de circulaţie rutieră se fac de către agentul de poliţie rutieră, căruia îi revine obligaţia de a lua măsurile legale în cazul când constată încălcări ale normelor privind circulaţia pe drumurile publice."

1.       (Autor: dl.dep. Octavian Mitu)

      2.La articolul 6, punctul  9) se modifică şi va avea următorul cuprins:

"9) bandă pentru staţionarea de urgenţă - subdiviziunea longitudinală             suplimentară situată la extremitatea dreaptă a autostrăzii destinată, exclusiv, staţionării autovehiculelor în cazuri de forţă majoră."

2.  (Autor: dl.dep. Timotei Stuparu)

3.La articolul 6, punctul  11) se modifică şi va avea următorul cuprins:

"11) trotuar  - spaţiul din partea laterală a drumului, separat în mod vizibil de partea carosabilă prin diferenţă sau fără diferenţă de nivel, destinat circulaţiei pietonilor"

3.       (Autor: dl.dep. Virgil Popescu)

4.La articolul 6 punctul  13), partea introductivă se modifică şi va avea următorul cuprins:

"13) autostradă - drumul conceput şi construit special pentru circulaţia autovehiculelor cu sau fără remorci, care nu serveşte proprietăţi alăturate şi care:"

4.  (Autor: dl.dep. Virgil Popescu)

5. La articolul 6 punctul  18), cuvântul "este" se înlocuieşte cu "poate fi", iar propoziţia "Ciclomotoarele sunt asimilate motocicletelor;" se elimină.

5. (Autori: d-nii.dep. Octavian Mitu, Timotei Stuparu şi Dorel Zăvoianu)

6. La articolul 15, alineatul  (2) se modifică şi va avea următorul cuprins:

"(2) Termenul prevăzut la alin.(1) se calculează:
a) de la data intrării în ţară a autovehiculului ori remorcii, pentru persoanele care domiciliază sau care au reşedinţa în România;

b) de la data stabilirii domiciliului ori reşedinţei, pentru persoanele care îşi stabilesc domiciliul ori reşedinţa în România;"

6. (Autor: dl.dep. Timotei Stuparu)

7. La articolul 18, alineatul  (1) se modifică şi va avea următorul cuprins:

"(1) Radierea din evidenţa circulaţiei a vehiculelor se face la autoritatea care a efectuat înmatricularea sau înregistrarea, astfel:

a) la cererea proprietarului;

b) la trecerea acestora în proprietatea altei persoane;

c) la shimbarea domiciliului sau sediului proprietarului în alt judeţ;

d) la scoaterea definitivă din România a autovehiculelor sau remorcilor;

e) în cazul schimbării caroseriei sau şasiului autovehiculelor."

7. (Autor: dl.dep. Virgil Popescu)

8. La articolul 21, alineatul  (1) se modifică şi va avea următorul cuprins:

"(1) Cadrele medicale abilitate care, în cadrul atribuţiilor de serviciu, constată că o persoană care posedă permis de conducere este inaptă medical sau psihologic pentru a conduce un autovehicul sau tramvai, sunt obligate să comunice despre aceasta, de îndată, serviciului poliţiei rutiere în a cărei rază teritorială îşi desfăşoară activitatea."

8. (Autori: d-nii.dep. Timotei Stuparu şi Virgil Popescu)

9. La articolul 22 alineatul  (2), cuvântul "agresiv"  se elimină.

9. (Autor: dl.dep. Ristea Priboi)
10. La articolul 26, alineatul  (2) se modifică şi va avea următorul cuprins:

"(2) Termenul prevăzut la alin.(1) se calculează:
a) de la data intrării acestora în ţară, pentru persoanele care domiciliază sau care au reşedinţa în România;

b) de la data stabilirii domiciliului ori reşedinţei, pentru persoanele care îşi stabilesc domiciliul ori reşedinţa în România."

(Autor: d-nii.dep.Timotei Stuparu şi Virgil Popescu)

11.La articolul 6, sintagma "în vederea obţinerii" se înlocuieşte cu sintagma          " pentru  obţinerea".

(Autor: dl.dep. Timotei Stuparu)

12.La articolul 30, după alineatul  (1) se introduce un nou alineat, cu următorul cuprins:

"( ) Mijloacele de semnalizare rutieră pot fi însoţite şi de dispozitive speciale de avertizare."
(Autor: dl.dep. Ristea Priboi)

13.La articolul 35, cuvântul "proprietăţilor" se înlocuieşte cu "proprietăţii".

(Autor: dl.dep. Costică Canacheu)

14.La articolul 77, alineatul (2) se elimină. În mod corespunzător, la alineatul (4) al aceluiaşi articol, se elimină sintagma "şi (2)".

15. (Autor: dl.dep. Ristea Priboi)

15.La articolul 89, litera e) se modifică şi va avea următorul cuprins:

"e) neprezentarea în termen de 72 de ore la unitatea de poliţie pe raza căreia s-a produs accidentul de pe urma căruia au rezultat numai pagube materiale."

(Autor: dl.dep. Marius Iriza)

16.La articolul 112, alineatul (2) se elimină.

(Autor: dl.dep. Ovidiu-Virgil Drăgănescu)

17.La articolul 113 alineatul (2), litera a) se modifică şi va avea următorul cuprins:

"a) să asigure testarea anuală a calificării conducătorilor de autovehicule, în scopul însuşirii corecte şi respectării de către aceştia a dispoziţiilor legale ce reglementează circulaţia pe drumurile publice;"

(Autor: dl.dep. Ristea Priboi)

II. Amendamente respinse
1.
Alineatul (1) al articolului 21 se elimină.

(Autor:dl.dep.Octavian Mitu)

2.
La articolul 21, alineatul (1) se modifică şi va avea următorul cuprins:

"(1) Cadrele medicale care au în cadrul atribuţiilor de serviciu constatarea aptitudinilor conducătorilor auto, atunci când constată că o persoană care posedă permis de conducere este inaptă medical sau psihologic pentru a conduce un autovehicul sau tramvai, sunt obligate să comunice despre aceasta, de îndată, serviciului poliţiei rutiere în a cărei rază teritorială cel în cauză îşi are domiciliul sau reşedinţa."

(Autor:dl.dep.Tiberiu Toro)

3.
La articolul 31, litera a) se modifică şi va avea următorul cuprins:

"a) semnalele speciale de avertizare, luminoase şi/sau sonore, prevăzute la art.32 alin.(1) lit.a) şi b);"

(Autor: dl.dep. Marius Iriza)

4. Articolul 35 se elimină.

 (Autor:dl.dep.Tiberiu Toro)

5. La articolul 37 alineatul (1), se modifică şi va avea următorul cuprins: 

"(1) Conducătorii de vehicule sunt obligaţi să reducă viteza, să circule cât mai aproape de bordură sau acostament şi să acorde prioritate, la trecerea autovehiculelor poliţiei aflate în misiune şi care au în funcţiune semnalele acustice şi luminoase de culoare roşie şi/sau albastră, precum şi la coloanele oficiale însoţite de autovehicule ale poliţiei cu semnale acustice şi luminoase în funcţiune." 
(Autor:dl.dep.Tiberiu Toro)

6. Articolul 38  se modifică şi va avea următorul cuprins:

"Art. 38.- Conducătorii de autovehicule şi tramvaie sunt obligaţi ca, la solicitarea agentului de poliţie rutieră, să nu părăsească autovehiculul şi să se supună testării aerului expirat sau, după caz, examinării medicale şi recoltării probelor biologice în vederea stabilirii alcoolemiei ori a consumului de produse sau substanţe stupefiante sau a medicamentelor cu efecte similare acestora."

(Autor: dl.dep.Timotei Stuparu)
7. Articolul 38  se modifică şi va avea următorul cuprins:

"Art. 38.- Conducătorii de autovehicule şi tramvaie sunt obligaţi ca, la solicitarea agentului de poliţie rutieră, să nu părăsească autovehiculul sau tramvaiul decât după aprobarea agentului şi să se supună testării aerului expirat sau, după caz, examinării medicale şi recoltării probelor biologice în vederea stabilirii alcoolemiei ori a consumului de produse sau substanţe stupefiante sau a medicamentelor cu efecte similare acestora."

(Autor: dl.dep.Marius Iriza)

8. La articolul 77 alineatul (1), sintagma "ori o concentraţie ce depăşeşte 0,40 mg/l alcool pur în aerul expirat", se elimină.

(Autor: dl.dep.Cornel Boiangiu)

9. La articolul 82, alineatul (1) se modifică şi va avea următorul cuprins:

"Art.82.- (1) Distrugerea, degradarea ori aducerea în stare de neîntrebuinţare, cu rea credinţă, a indicatoarelor, semafoarelor, amenajărilor rutiere sau a vehiculelor ori crearea de obstacole pe carosabil, dacă prin aceasta se pune în pericol siguranţa circulaţiei pe drumurile publice, se pedepseşte cu închisoare de la 6 luni la 2 ani sau cu amendă."

(Autor:dl.dep.Tiberiu Toro)
Referitor la avizul emis pentru acest proiect de lege de către Consiliului Economic şi Social, Comisia face recomandarea ca, la dezbaterea în fond, să fie avute în vedere şi observaţiile menţionate în respectivul aviz, în special cele privitoare la sancţiuni.

În    raport de obiectul şi conţinutul său, proiectul  face parte din categoria legilor organice.


 VICEPREŞEDINTE,               


SECRETAR,                       

Ovidiu-Virgil DRĂGĂNESCU


Ristea PRIBOI

Red.exp. M.Ţăranu

